ฟังต่างประเทศบริหารนํ้า
รายงานวันจันทร์-ประปาฯ เตรียมรับสถานการณ์น้ำ 2559,จากการเปลี่ยนแปลงของสภาพภูมิอากาศที่เกิดขึ้น ได้ส่งผลให้ หลายประเทศในภูมิภาคเอเชียประสบปัญหาด้านน้ำ ทั้งอุทกภัยและ ภัยแล้งที่รุนแรง ดังนั้นทุกประเทศจึงต้องมีการเตรียมความพร้อมในการบริหารจัดการน้ำ เพื่อรองรับกับวิกฤติดังกล่าว,และเมื่อเร็วๆนี้ คุณธนศักดิ์ วัฒนฐานะ ผู้ว่าการการประปานครหลวง เป็นประธานเปิดการสัมมนาระดับภูมิภาค เรื่อง การบริหารจัดการน้ำ : นำไปสู่การปฏิบัติอย่างไร ซึ่งจัดโดยสถาบันน้ำแห่งภูมิภาคเอเชีย โดยมี ผู้เชี่ยวชาญจากประเทศต่างๆ ได้แก่ ออสเตรเลีย เยอรมนี ญี่ปุ่น ร่วม แบ่งปันความรู้และแลกเปลี่ยนประสบการณ์บริหารจัดการน้ำ,การบริหารจัดการทรัพยากรน้ำแบบออสเตรเลีย คุณราเชล เบลกเกอร์ (Ms.Rachel Blakers) นักอุทกวิทยา eWater Solutions กล่าวว่า รัฐแต่ละรัฐในออสเตรเลียอยู่ภายใต้กฎการใช้น้ำอย่างเคร่งครัด นอกจากนี้มีการเปิดตลาดน้ำ และการซื้อขายน้ำ ประเทศออสเตรเลีย ให้เอกชน หรือผู้ใช้น้ำมีสิทธิในน้ำ ทำให้กลไกการใช้น้ำมีประสิทธิภาพ มากขึ้น แผนการจัดการน้ำสำหรับอนาคตมีเป้าหมายเพื่อฟื้นฟูสุขอนามัยของแม่น้ำภายในออสเตรเลีย โดยมีหน่วยงาน eWater Solutions ของ ออสเตรเลียสนับสนุนการจัดการน้ำแบบบูรณาการ มีการทำแบบจำลอง (modeling) การจัดการทรัพยากรน้ำ คาดการณ์ภูมิอากาศและระบบนิเวศ ทั้งระยะยาว 100 ปีขึ้นไป (long term) และระยะสั้น 1-5 ปี (short term),การบริหารจัดการทรัพยากรน้ำแบบเยอรมนี คุณโรแลนด์ เทียร์ซเลอร์ (Mr.Roland Treitler) ผู้อำนวยการโครงการส่งเสริมการจัดการน้ำ ของเยอรมนี (GIZ) ระบุว่า การบริหารจัดการทรัพยากรน้ำของประเทศ ในเครือสหภาพยุโรป เป็นหนึ่งในโครงสร้างทางกฎหมายที่สหภาพยุโรปกำหนดขึ้นเพื่อกำหนดกรอบแนวทางจัดการน้ำ เริ่มตั้งแต่พื้นที่ต้นน้ำ ลุ่มน้ำสาขาไปจนถึงปากแม่น้ำ โดยกระตุ้นให้ทุกภาคส่วน ทั้งอุตสาหกรรม เกษตรกรรม และครัวเรือนใช้น้ำอย่างจำกัด,ในประเทศเยอรมนีมีบุคลากรจากรัฐบาลกลาง และรัฐบาลท้องถิ่น ร่วมกันเป็นคณะทำงานพิเศษ จัดทำข้อเสนอแนะเป็นแนวทางเพื่อการ ปฏิบัติในระดับท้องถิ่น ผ่านกระบวนการมีส่วนร่วมของภาคประชาชนผู้มีส่วนได้เสีย อาทิ การจัดทำระบบข้อมูลพื้นฐาน ซึ่งรวมถึงการจัดจำแนก ลักษณะแหล่งน้ำทั้งระบบ ทั้งนี้ ประเทศเยอรมนีคำนึงถึงสิ่งแวดล้อมเป็นหลัก ผู้ใช้น้ำต้องรับผิดชอบค่าใช้จ่าย และรัฐบาลเป็นคนกำหนดราคา,นอกจากนี้มีการแสวงหาความร่วมมือในยุโรป เพราะในยุโรป มีแม่น้ำสากล จึงต้องหารือร่วมกัน ประเทศเยอรมนีมีการบริหารจัดการน้ำในภาวะภัยแล้ง โดยนำน้ำที่สำรองไว้มาใช้ในการอุปโภค- บริโภค ภาคอุตสาหกรรม และเกษตรกรรมเพียงแค่ 20% เท่านั้น หากปีไหนประสบปัญหาภัยแล้ง ก็จะลดกำลังการส่งจ่ายน้ำให้กับ ภาคอุตสาหกรรม และเกษตรกรรมลง โดยจะไม่ลดในภาคครัวเรือน หรืออุปโภคบริโภค พร้อมกันนี้ยังมีระบบ Eco System คือ การ ปลูกป่าเพิ่มเพื่อเพิ่มเนื้อที่ป่าให้มีที่กักเก็บน้ำเพิ่มขึ้น,การบริหารจัดการทรัพยากรน้ำแบบญี่ปุ่น คุณมาซาโนริ ยานากุจิ (Mr.Masanari Yanagiuchi) ผู้แทนอาวุโส สำนักงาน JICA (ประเทศไทย) ประเทศญี่ปุ่นบริหารจัดการทั้งน้ำเสียและน้ำเน่า โดยใช้ IWRM เป็นเครื่องมือ นอกจากนี้ใช้ Virtual Water ซึ่งเป็นเครื่องมือที่ใช้ในการประเมินปริมาณน้ำ ที่ใช้จริงในประเทศมาบริหารจัดการน้ำในแต่ละปี โดยประสานงานระหว่าง รัฐบาลกลางและท้องถิ่น เพื่อหาปริมาณน้ำที่จะใช้ในประเทศและวางแผนบริหารจัดการต่อไป,กล่าวโดยสรุป การจัดการทรัพยากรน้ำเชิงบูรณาการสำหรับประเทศ ที่พัฒนาแล้วจะมีศูนย์กลางในการสนับสนุนเพื่อหารือและทำความเข้าใจ ตรงกัน มีการบูรณาการการใช้น้ำครอบคลุมทุกระดับ และยอมรับใน กฎระเบียบจริงจัง,สำหรับประเทศไทย การแก้ไขปัญหาจึงต้องอาศัยความร่วมมือ หลายฝ่าย ทั้งภาครัฐ ผู้ประกอบการธุรกิจต่างๆ และประชาชนทั่วไป อย่างจริงจังด้วยความเข้าใจ โดยเล็งเห็นประโยชน์ของส่วนรวมเป็นหลัก ควรเน้นการจัดการน้ำให้พอใช้มากกว่าการจัดหาแหล่งน้ำ ที่ยากและต้องใช้งบประมาณสูงมาก เพื่อเพิ่มประสิทธิภาพของการ ใช้น้ำอย่างยั่งยืน.
จากการเปลี่ยนแปลงของสภาพภูมิอากาศที่เกิดขึ้น ได้ส่งผลให้ หลายประเทศในภูมิภาคเอเชียประสบปัญหาด้านน้ำ ทั้งอุทกภัยและ ภัยแล้งที่รุนแรง ดังนั้นทุกประเทศจึงต้องมีการเตรียมความพร้อมในการบริหารจัดการน้ำ
รายงานวันจันทร์,การจัดการทรัพยากรน้ำ,โรแลนด์ เทียร์ซเลอร์,ราเชล เบลกเกอร์,ภัยแล้ง,อุทกภัย,ข่าว,ไทยรัฐฉบับพิมพ์